**ԵՐԵՎԱՆԻ ՊԵՏԱԿԱՆ ՀԱՄԱԼՍԱՐԱՆԻ**

**ԻՋԵՎԱՆԻ ՄԱՍՆԱՃՅՈՒՂ**

**Ավարտական հետազոտական աշխատանք**

**ԹԵՄԱ՝ Ուսուցչի կողմից երեխանների ուսումնառության ընթացքում նկատված կրթական կարիքների բացահայտումը**

**ՈՒսուցիչ՝ Մարինե Օսիպյան**

**Դասախոս՝ Ասյա Սարգսյան**

**Իջևան 2022**

**Բովանդակություն**

**Ներածություն--------------------------------------------------------------------3**

**1․Ուսուցչի կողմից երեխանների ուսումնառության ընթացքում նկատված կրթական կարիքների բացահայտումը---------------------------------------4**

**2․ Եզրակացություն------------------------------------------------------------12**

**3․** Օգտագործված գրականության ցանկ-----------------------------------14

**ՆԵՐԱԾՈՒԹՅՈՒՆ**

 Մարդու բազմակողմանի զարգացման հիմքը դրվում է կրտսեր դպրոցում: Տարրական դասարանների մայրենի լեզվի դասընթացում առաջատար տեղ է գրավում ընթերցանությունը: Դրա նպատակն է՝ զարգացնել աշակերտների կարդալու և պատմելու կարողությունները, խոսքը, հարստացնել նրանց ճանաչողական գիտելիքներն ու բառապաշարը:

 Ընթերցանությունը երեխային հնարավորություն է տալիս հարստացնել ճանաչողական գործունեության սեփական փորձը, զարգացնել տրամաբանական, հաղորդակցման, համագործակցային, ինքնուրույն գործունեության և ստեղծագործական ունակությունները:

 Իսկ հասկանալով ընթերցանությունն ակտիվացնում է մտածական գործընթացները և կարևոր նախապայման դառնում երեխաների արդյունավետ ուսուցման և ուսումնառության համար:

**Ուսուցչի կողմից երեխանների ուսումնառության ընթացքում նկատված կրթական կարիքների բացահայտումը**

 Մայրենիի դասավանդման ընթացքում ուսուցողական նպատակներից բացի լուծվում է նաև դաստիարակչական լուրջ խնդիրներ՝ գեղագիտական ճաշակի, աշխատասիրության, ազնվության, ճշտապահության, բարոյական և կամային մի շարք լավագույն հատկանիշների դաստիարակում և այլն: Այդ աշխատանքը իրականացվում է հիմնականում երկու ուղղությամբ՝ բուն դասագործընթացում, այսինքն՝ ուսուցմանը զուգընթաց և արտադասարանային ընթերցանության միջոցով:

 Ինքնուրույն ընթերցանության եզրույթն առաջին հերթին նշանակում է ոչ դասարանային, այսինքն՝ տնային ընթերցանություն, ինչպես նաև ընթերցանություն ոչ դասագրքից: Հենց դա երեխային դեպի գեղարվեստական գրականություն տանող ճանապարհը:

 Կրտսեր դպրոցականի համար, որպես ընթերցանության միջոց, գոյություն ունի միայն դասագիրքը: Ինչ խոսք, իր յուրահատուկ ստեղծագործություններով սովորողի համար այն մի ուրույն աշխարհ է: Սակայն գաղտնիք չէ, երեխայի համար կարդալը մեծ մասամբ հաճելի զբաղմունք չէ: Այն աշխատարար գործընթաց է, Ընդ որում, անհրաժեշտ է առանձնացնել ընթերցանության երկու տեսակ՝ ընթերցանությունը որպես տառերի վերակոդավորում և ընթերցանությունը՝ որպես տեղեկատվության ընկալման հնարավորություն:

 Այս երկու ուղղություններից անհնար ևա անիմաստ է մեկի իրականացումը առանց մյուսի: Իսկ դա դեռևս նոր կարդալ սովորող կրտսեր դպրոցականի համար այնքան էլ դյուրընթաց առաջադրանք չէ: Սկզբում նա հիշում է բառերը: Բնագիրը տեսնում է ոչ թե տառերի կամ վանկերի, այլ բառերի տեսքով: Ապա աստիճանաբար խորանում է մայրենիի աշխարհում, ինչն էլ նպաստում է անցնել վարժ , սահուն ընթերցանությանը: Եվ բազմաթիվ վարժությունների վրա հիմնված աշխատանքը տալիս է իր պտուղները, երեխան յուրացնում է դասագիրքը և սկսում հասկանալ կարդացածը: Արդեն ժամանակն է անցնել ինքնուրույն ընթերցանության:

 Դրա համար առաջին հերթին հարկավոր է երեխայի հոգում արթնացնել սեր գրքի և ընթերցանության նկատմամբ, ձգտել, որպեսզի գիրք ընթերցելը նրա համար դառնա իսկական հոգեկան պահանջ: Որքան վաղ է երեխան սկսում կարդալ, այնքան ավելի շուտ է ընթերցանությունը թափանցում նրա հոգևոր աշխարհը և նպաստում ընթերցողական կարողությունների կատարելագործմանը, բառապաշարի հարստացմանը և լեզվական ւնակությունների զարգացմանը: Առանց դրանց թերի կմնա անհատի ինքնակրթությունը:

 Մայրենիի դասերին գեղարվեստական լավագույն ստեղծագործությունների միջոցով աշակերտների մեջ սեր ենք արթնացնում մեր ժողովրդի և հայրենիքի հանդեպ, նրանց հաղորդակից դարձնում հայոց լեզվի ճոխությանը, գեղեցկությանն ու ճկունությանը:

 Ինքնուրույն ընթերցանություն կոչված է բավարարելու տեղեկատվության բազմազան աղբյուրներից օգտվող, շատ բան իմանալ ցանկացող այսօրվա աշակերտի հոգեկան պահանջները: Գիրքը դաստիարակում է դպրոցականի հոգևոր աշխարհը, ձևավորում բարոյականարժեքներ: Հենց դրա միջոցով է իրականանում մեր սերնդի հոգևոր արժեքների փոխանցումը հաջորդ սերունդներին:

 Ցավոք, մեր աշակերտության մեջ զգալի թիվ են կազմում գեղարվեստական գրականության նկատմամբ ոչ միհետաքրքրություն չունեցող երեխաները: Դեռևս ոչ վաղ անցյալում գիրք ընթերցելը անհրաժեշտություն էր:

 Այսօր պատկերը բոլորովին այլ է:

 Աշակերտների մի մասը ընթերցանության նկատմամբ նվազումը պետք է բացատրել նաև տեղեկատվության աղբյուրների առատությամբ:

 Յուրաքանչյուր անհանգստացնում է ճիշտ, գիտակցորեն, սահուն, արտահայտիչ ընթերցողական ունակությունների ձևավորումը, քանի որ ընթերցանությունը մեծ դեր է խաղում աշակերտի անձի զարգացման և կրթության հարցում: Շատ ուսուցիչներ և ծնողներ անհանգստանում են, որ երեխան չի սիրում կարդալ: Այսօր գիտատեխնիկական առաջընթացը, հեռուստացույցը, համակարգիչը, համացանցը և տարաբնույթ համակարգչային խաղերը ճնշում են երեխայի հետաքրքրությունը ընթերցանության նկատմամբ:

 Ի՞նչպես սովորեցնել գիրք կարդալ, որպեսզի երեխան սիրի գիրքը: Բանն այն է, որ մանկական տարիքում կարդացած գիրքն ամբողջ կյանքում հիշվում և ազդում մարդու մտավոր զարգացման վրա:

 Դասվարները գիտեն, թե երեխայի համար որքան դժվար է կարդալու տեխնիկային տիրապետելը: Իսկ ավելի դժվար է ձևավորել իսկական ընթերցող:

 Յուրաքանչյուր ընթերցանության կազմակերպումն է այնպես, որ այն խթանի անձի զարգացումը: Իսկ զարգացած անձը մշտապես կարիք է զգում ընթերցանության:

 Տարրական դպրոցում մեծ է ուսուցչի հեղինակությունը աշակերտների մեջ ինքնուրույն ընթերցանության նկատմամբ սեր արթնացնելու գործում: Սակայն ուսուցիչն ինչպես երեխային օգնում է դառնալ ինքնուրույն ընթերցող, այնպես էլ կարող է կոտրել երեխայի հետաքրքրությունը ընթերցանության նկատմամբ, բավական է պարտադրանքն այդ ուղղությամբ:

 Ինքնուրույն ընթերցանությունը լայն հնարավորություն է ընձեռում սովորողի ճանաչողական գործընթացի զարգացման գրքի նկատմամբ հետաքրքրությանդաստիարակության գործում: Թեման ուսումնասիրելով երեխան ինքնաբերաբար մտնում է ընթերցանության դաշտ և կապվում գրքին: Միայն կարդալ սովորեցնելը քիչ է: Ինչպես Ուշինսկին էր ասում. <<Կարդալը դեռ ոչինչ չի նշանակում>>:

 Ի՞նչ և ի՞նչպես կարդալ, սա է հարցի էությունը:

Ընթերցանության խնդիրները այլ են

* Ընթերցողական հետաքրքրությունների ձևավորում և զարգացում:
* Ընթերցասիրության սահմանում:
* Գեղարվեստական գրքեր ընտրելու, կարդալու, վերլուծելու կարողության զարգացում:
* Ձեռք բերած գիտելիքների ընդլայնում և խորացում:
* Աշակերտների հետաքրքրասիրությունների ձևավորում:
* Աշակերտների ճանաչողական գիտելիքների ձեռքբերում և այլն:

 Ինքնուրույն ընթերցանության արձակ և չափածո ստեղծագործությունները ոչ թե կրկնվում է մայրենիի դասերին անցած նյութերը, այլ համալրում և հարստացնում նրա գիտելիքները:

 Կարդալով գրքում զետեղված հետաքրքրաշարժ պատմությունները և հեքիաթները, առակներն ու բանաստեղծությունները՝ երեխան կհանդիպի տարբեր հերոսների՝ մարդկանց և կենդանիների, կիմանա նրաց լավ ու վատ արարքների մասին, ձեռք կբերի բազում գիտելիքներ: Նյութը ընթերցելուց և վերլուծելուց հետո, աշխատանքի հսկողությունը և կողմնորոշումը իրականացվելու են դասարանում՝ ուսուցչի ղեկավարությամբ և ընկերների օգնությամբ՝ <<Խմբային աշխատանքի>> հարցերի քննարկման եղանակով:

 Աշակերտները կարող են այդ աշխատանքները կատարել բանավոր, գրավոր, անհատապես, ենթախմբերով, ամբողջ դասարանով՝ վերջում կատարելով համապատասխան ընդհանրացումներ: Ստեղծագործության գեղագիտական և բարոյական արժեքներն ընկալելու համար անհրաժեշտ է, որպեսզի դասի ընթացքում նրանք.

* խորհեն ընթերցածի շուրջ
* ապրումակցեն հերոսներին
* գնահատեն նրանց արարքները
* իմաստավորեն նրանց խնդիրները
* համեմատեն իրենց կյանքը գրական կերպարների կյանքի հետ
* ձգտեն կատարել իրենց ընկալած բարոյական նորմերին համապատասխան արժեքները

 Երեխաների մեջ մեծ հետաքրքրություն և ակտիվություն է առաջանում, երբ դասանյութը վեր է ածվում երկխոսության կամ դերային խաղերի: Դրանք կարող են լինել շատ պարզ:

Օրինակ՝

Դասարանը բաժանվում է խմբերի և ուսուցիչն առաջադրում է .

<<Ով ավելի շատ կհիշի, կմտածի, տեքստուկ կգտնի… և այլն:>> Առավել հետաքրքրաշարժ և արդյունավետ կլինի ուսումնական գործընթացը, եթե գիտելիքների կրկնությունը կամ տեքստի վերարտադրումն իրականացվեն <<Բարձունքի նվաճումը>> խաղի տեսքով: Գրատախտակի մոտ են հրավիրում թիմերի ներկայացուցիչները, որոնք ճիշտ պատասխանելով տրված հարցերին, բարձրանում է բուրգի աստիճաններով: Այն նկարված է գրատախտակին:

 Դերային խաղերի ընթացքում պահանջվում է դերային կերպարանափոխություն և ներթափանցում ստեղծագործության հերոսի կերպարի մեջ: Ամենաարդյունավետ խաղի տեսակ է ամենաիսկական թատերական ներկայացումը, որտեղ ևս տեղի է ունենում դերային կերպարանափոխություն: Ձևավորվում է պատասխանատվություն ընդհանուր գործի նկատմամբ:

 **Իսկ ինչպե՞ս են անց կացվում ինքնուրույն ընթերցանության դասերը**

 Դրանք կարող են իրականացվել տարբեր կերպ՝ և՛ բնագրի շուրջ աշխատանքով, և՛ վիկտորինաների ձևով, և՛ ստեղծագործական աշխատանքներով, ինչպես նաև խաղերի ձևով: Միայն այս դեպքում երեխան կարող է լիովին հասկանալ այս կամ այն ստեղծագործությունները:

 Այժմ ուսուցման մեջ մեծ տեղ է հատկացվում <<սովորել սովորեցնելու >> մեթոդին: Դա եզրահանգում է ինքնուրույնության զարգացում: Ուստի ուսուցիչը պետք է հնարավորություն տա, որ աշակերտները իրենց հարցերը ուղղեն միմյանց, վերլուծեն ու պատասխանեն, ինքնուրույնաբար հանգեն եզրակացությունների, արտահայտեն իրենց անձնական կարծիքները, հիմնավորեն դրանք, մի խոսքով՝ ակտիվորեն մասնակցեն իրենց գիտելիքների ձեռքբերմանը:

 Այստեղ ուսուցիչը նպատակ չունի լեզվական խնդիրներ լուծելու, ինչպես մայրենիի դասերին: Նրա աշխատանքը պիտի վերաբերվի զուտ բնագրին՝ դրա բովանդակության յուրացմանը, ներքին շերտերի մեջ թափանցելու ու ենթատեքստը հասկանալու նրբություններին և հերոսների բնութագրմանը: Բոլոր առաջադրանքներն ու հարցերը պետք է միտված լինեն այդ աշխատանքների կատարմանը: Եթե առաջադրանքների մեջ կա որոշ բառակազմական վարժություններ, դրանք ևս ուղղված են տեքստի բովանդակության ընկալմանը:

 Ինքնուրույն ընթերցանության դասը կարող է անցկացվել նաև հետևյալ կերպ: Երեխաները տանը կարդում են հանձնարարված նյութը և կատարում <<Ինքնուրույն աշխատանքի >> համար նախատեսված առաջադրանքներ: Դա նրամքցից կպահանջի ուշադիր, նպատակային ընթերցում:

 Դասարանում ուսուցիչը կարող է մի քանի աշակերտի նորից կարդալ տա բնագիրը, ապա անցնել տեքստի գրական վերլուծմանը: Քննարկում են նախ ինքնուրույն աշխատանքը, եթե որևէ երեխա չի կարողացել կամ դժվարացել է հանձնարարությունը կատարել, պայմաններ է ստեղծում լիարժեք և որակյալ կրթության համար:

 Կան հարցադրումներ, առաջադրանքներ, որոնք աշակերտներին հրավիրում են լավի ու վատի կամ ճշտի ու սխալի մասին դատողություններ, ընդհանրացումներ անելու` հիմք ընդունելով իրենց զգացմունքները, փորձը, նախկինում ձեռք բերած գիտելիքները: Բնութագրման միջոցով մտահանգումներ ենթադրող հարցադրումները մեծապես նպաստում են գրական ստեղծագործության լիարժեք ու ամբողջական ընկալմանը: Հարցադրումների թելադրանքով աշակերտները սկսում են կառուցել լուրջ, իմաստավորված գաղափարներ, անել եզրահանգումներ և, նույնիսկ, ստեղծել նոր գաղափարներ:

 Դասանյութերի շուրջ ճիշտ ձևակերպված հարցերն աշակերտներին դրդում է մեկ անգամ ևս իմաստավորել կարդացած ստեղծագործությունը, վերլուծել դեպքերը և հերոսների գործողությունները: Աշակերտների համար ստեղծվում է ազատ ինքնարտահայտման հնարավորություն, նոր գիտելիքների և փորձի ողջ բազմազանության համադրում: Այլ կերպ զարգանում է նրանց ինքնուրույն մտածողությունը և առաջադրված խնդիրներին ստեղծագործական լուծումներ գտնելու կարողությունը:

 Խաղը երեխայի մտավոր ակտիվության դաստիարակման արժեքվոր միջոց է: Այն երեխայի մեջ կենդանի հետաքրքրություն է առաջացնում. զարգացնում ճանաչողությունը՝ օգնելով յուրացնել ցանկացած նյութ: Ուսումնական գործընթացում խաղային տեխնոլոգիաների տեղն ու դերը, խաղի բաղադրատարերի համակցումը և ուսուցումը մեծ մասամբ պայմանավորված է այն հանգամանքով, թե ուսուցիչն ինչպես է հասկանում մանկավարժական խաղերի գործառությունները:

Մանկավարժական գործընթացի համար հատկանշական են խաղերի հետևյալ խմբերը:

1. ուսուցողական, վարժեցնող, վերահսկող և ամփոփիչ
2. ճանաչողական, դաստիարակչական, զարգացնող
3. վերարտադրողական, ստեղծագործական

 Տարրական դասարաններում ինքնուրույն ընթերցանության ժամերին կարելի է որպես ընթերցանության նյութ կարելի է ընտրել ժողովրդական հեքիաթները, որոնց շնորհիվ երեխաները չեն հեռանա ազգային նկարագրից, սովորույթներից: Հեքիաթների թեմատիկ խմբի ամփոփումն ու ամրապնդումը կարելի է զուգակցել խաղով և այդ կերպ լուծել վերոնշյալ խնդիրը:

 Խաղավար- Հարգելի՛, աշակերտներ, այսօր մեր խաղի թեման ժողովրդական հեքիաթներն են: Ձեզ տրվում են հետևյալ առաջադրանքները:

Հայկական <<Վատից էլ վատը>> հեքիաթում վեզիրը ու՞մ շնորհիվ է գտնում թագավորի տված հարցի պատասխանը: Ինչպե՞ս են կոչում այդ մարդուն

|  |  |  |  |  |
| --- | --- | --- | --- | --- |
|  չ |  ո |  բ |  ա |  ն |

Ի՞նչ արհեստ ուներ երրորդ եղբայրը <<Երեք ախպերը>> հեքիաթում: Ի՞նչ են անվանում այդ արհեստով զբաղվողին:

|  |  |  |  |  |  |
| --- | --- | --- | --- | --- | --- |
|  ջ | ու |  լ |  հ | ա |  կ |

 **Եզրակացություն**

Ինչպե՞ս գնահատել գրական ստեղծագործության ինքնուրույն վերլուծությունն այդ դեպքում, երբ ընթերցողի կարծիքը կարող է չհամընկնել կամ տարբերվել ուսուցչի կարծիքից: Ինչպե՞ս գնահատել սովորողների կողմից հորինված հեքիաթը կամ պատմվածքը: Ցավոք, սովորողների գրական զարգացման ցուցիչների, դրա մակարդակի բացահայտման և սովորողների ինքնուրույն ստեղծագործական աշխատանքի գնահատման հարցին այսօր չենք կարող սպառիչ ձրով պատասխանել: Սակայն մեր աշխատանքային փորձից կարող ենք եզրակացնել

 ա) Սովորողների գրական զարգացման ցուցիչներ են գրական տարբեր ժանրերին պատկանող գեղարվեստական ստեղծագործությունների վերլուծության կարողությունները՝ հիմնական գրականագիտական հասկացությունների իմացությամբ, որոնք ամրացված են տարրական դասարանների ծրագրում:

 բ) Գրական ստեղծագործության ընկալման որակական ցուցիչ կարելի է համարել աշակերտ-ընթերցողի կողմից գեղարվեստական պատկերը տեսնելու և զգալու, հեղինակի մտահաղացումներին հաղորդակից լինելու, հերոսներին ապրումակցելու կարողությունները

 գ) Գնահատելով ընթերցանությունից ստացած կարողությունները՝ ցածր է գնահատվում, եթե աշակերտը լավ է վերարտադրում տեքստը՝ մտածելով այն մասին, թե ինչ է կատարվում, ով և ինչպես է գործում:

Միջին է գնահատվում, եթե աշակերտը վերարտադրելով ընթերցվող նյութի բովանդակությունը՝ խորհում է այն մասին, թե ինչպիսին են հերոսները, ինչու են նրանք կատարում այդ արարքները և ինչու են այդպիսին:

Բարձր է գնահատվում, եթե աշակերտ-ընթերցողը իմաստավորում է ստեղծագործության գեղարվեստական միջոցները, որպես <<հեղինակի ձեռքի գործ>> բացահայտում դրա գաղափարը և արտահայտում իր սեփական վերաբերմունքն այն մասին, ինչի մասին խոսվում է տեքստում:

Իհարկե հաշվի են առնվում տարրական դասարաններում սովորողների հնարավորությունները և դրանց համապատասխանությունը չափորոշչային ու ծրագրային պահանջներին:

 Օգտագործված գրականության ցանկ

1. Գյուլամիրյան Ջ. Հ. <<Հայոց լեզվի տարրական ուսուցման մեթոդիկա>>

2. Տեր-Գրիգորյան Ա. Ե. <<Հայոց լեզվի դասավանդման մեթոդիկա>>